b'\n_START_ARTICLE_\nMezoklima\n_START_SECTION_\nNastanek\n_START_PARAGRAPH_\nZa nastanek mezoklime je potreben vpliv trenja na hitrost zra\xc4\x8dnih tokov, vertikalno me\xc5\xa1anje zraka s pomo\xc4\x8djo turbulence mora biti izrazitej\xc5\xa1e kot pri makroklimi, pojavljati se morajo krajevne cirkulacije zraka, posledica so npr. krajevne nevihte  Prevladujo\xc4\x8di element, ki vpliva na nastanek mezoklime, je aktivno povr\xc5\xa1je. Aktivno povr\xc5\xa1je je ta del povr\xc5\xa1ja pokrajine, na katerem prihaja do odboja son\xc4\x8dnega sevanja - hkrati poteka spreminjanje kratkovalovnega son\xc4\x8dnega sevanja v dolgovalovno toplotno sevanje.  Primer aktivnega povr\xc5\xa1ja so npr. gola tla, vodna povr\xc5\xa1ina, gozd, mikrooblike georeliefa itd. V primeru mezoklime je za njen nastanek pomembna vegetacijska odeja. Vegetacija izrazito oblikuje mezoklimo, mera vpliva pa je odvisna od celotnega zna\xc4\x8daja vegetacije (velikost, starost, sestava, tip rastja itd.). _NEWLINE_Ni nujno, da se mezoklima ustvari, kadar pa se, odra\xc5\xbea klimatske razmere zaokro\xc5\xbeenih enot, npr. geomorfolo\xc5\xa1kih, hidrolo\xc5\xa1kih, antropogenih. Vidi se jo lahko kot pokazatelja medsebojnega vplivanja georeliefa, hidrolo\xc5\xa1kih, biolo\xc5\xa1kih in antropogenih sestavin pokrajine. In kadar se vidi izrazit vpliv zgoraj navedenih sestavin pokrajine, moramo vedno govoriti o mezoklimi. _NEWLINE_Mezoklima je tudi posledica vplivov vrst klime ni\xc5\xbejih kategorij (mikroklima, topoklima), ki se v razmerju mezoklime nahajajo na njegovi spodnji meji.\n_START_SECTION_\nPosebni podtip\n_START_PARAGRAPH_\nPosebni podtip klime se lahko ustvari, kadar aktivno povr\xc5\xa1je tvorijo razse\xc5\xbenej\xc5\xa1e vodne povr\xc5\xa1ine. Posebnost daje mezoklimi ravno karakter te vodne povr\xc5\xa1ine. V bli\xc5\xbeini ve\xc4\x8djih vodnih povr\xc5\xa1in so pogostej\xc5\xa1e megle, druga\xc4\x8dne temperaturne razmere in razmere vla\xc5\xbenosti.'